Okresná prokuratúra Liptovský Mikuláš 
Tomášikova 5, 031 80 Liptovský Mikuláš 1 	

Sp. zn. : 1 Pv 505/11/5505	Liptovský Mikuláš, 20.7.2012
EEČ : 2-39-249-2012

U Z N E S E N I E

Trestná vec:	obvinený XXXXX  
Prečin:	Neoprávnené vyrobenie a používanie elektronického platobného prostriedku a inej platobnej karty podľa § 219 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Liptovský Mikuláš
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodenou:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 500,00 € 
b.	Peňažná suma určená na všeobecne prospešné účely: 100,00 € 
c.	Konkrétny adresát peňažnej sumy určenej na všeobecne prospešné účely: OZ OČAMI PSA - Útulok XXXXX, Ul. Prvá 217/9.  
d.	Suma odovzdaná štátu na peňažnú pomoc obetiam trestnej činnosti: 50,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Odb.kriminál.polície OR PZ Lipt.Mikuláš pod spisovou značkou ORP-478/OEK-LM-2011.
	Dňa 09. 09. 2011 v presne nezistenom čase od 12.00 hod. do 17.30 hod. na bližšie nezistenom mieste Spojeného kráľovstva Veľkej Británie a XXXXX prostredníctvom telebankingu neoprávnene previedol sumu 500,- € z účtu č.:0334361156/0900 vedeného v Slovenskej sporiteľni, a. s. pobočka v Liptovskom Mikuláši, ktorého majiteľom je XXXXX na účet č.: 0334855826/0900 s názvom Švaňová Martina, čím spôsobil XXXXX škodu vo výške 500,- €.
Odôvodnenie: 
Vyšetrovateľ Odboru kriminálnej polície PZ XXXXX  uznesením ORP-478/OEK-LM-2011 zo dňa 09. 09. 2011 začal podľa § 199 ods. 1 Trestného poriadku trestné stíhanie a dňa 18. 12. 2011 podľa § 206 ods. 1 Trestného poriadku vzniesol XXXXX  obvinenie za prečin neoprávneného vyrobenia a používania platobného prostriedku, elektronických peňazí alebo inej platobnej karty podľa § 219 ods. 1 Trestného zákona, ktorého sa dopustil spôsobom popísaným vo výrokovej časti tohto uznesenia. 
Zo spisového materiálu som zistil, že v predmetnej veci  sa  koná  o prečine, na  ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 odsek 1 Trestného poriadku.
	Obvinený a poškodená uzavreli dňa 27. 06. 2012 zmier, v rámci ktorého obvinený vyhlásil, že spáchal skutok, za ktorý je stíhaný.  
Poškodená vyhlásila, že obvinený jej spôsobil škodu vo výške 500,- €, ktorú uhradil v plnej výške.    
Na účet Okresnej  prokuratúry v Liptovskom Mikuláši zložil obvinený XXXXX peňažnú sumu vo výške 100,- €,  z ktorej chce poukázať na peňažnú pomoc  obetiam trestnej činnosti peňažnú sumu vo výške 50,- € a peňažnú sumu vo výške 50,- € v prospech OZ OČAMI PSA - Útulok XXXXX, Ul. Prvá 217/9. 
Táto suma je primeraná závažnosti spáchaného trestného činu.  
	Obvinený a poškodená s týmto spôsobom vybavenia veci vyslovili súhlas. 
 Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospel k záveru, že takýto spôsob rozhodnutia je dostačujúci. 
Preto som rozhodol  tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Marian Vagač
prokurátor